ร้านอาหารไทย ริมแม่น้ำเจ้าพระยา... รีวิวนี้เป็นรีวิวรอบที่สอง ... ซึ่งปรกติไม่ค่อยจะเขียน แต่ครั้งนี้ต้องเขียน.... เพราะมาตอนสติครบ ไม่หูเบา จากการฟังใครมา เพราะตัวเองเคยมาทานเองแล้ว... บวกกับท้องไม่ได้หิวจนแยกอร่อยไม่ออกแบบคราวที่แล้ว... แหะๆ (แต่ก็ยังสั่งอย่างดุเดือดเช่นเคย) 

บรรยากาศร้าน

แนะนำเหมือนเดิมว่า โทรมาจองโต๊ะซักนิด จะดีมากเลยคะ ร้านไม่ได้แน่นจนล้น แต่คนเยอะตลอดวัน... ถ้ามาทานตอนมืด หัวค่ำนิดๆ หน่อยแนะนำให้ทากันยุงมาด้วยนะคะ ... ร้านติดน้ำยุงพรึบแน่นอนคะ

บริการ 

พูดเพราะ ใส่ใจ ยิ้มแย้ม ลูกจ้างเยอะ... แนะนำอาหารเป็น เรียกเก็บเงินก็ไว... เยี่ยมคะ... 

รสชาติ

อร่อยไปเกือบหมดทุกอย่างที่รสชาติเผ็ด...

ยำดอกขจร... เปรี้ยวนำ หวานตาม เค็มนิดๆ... ดอกขจรลวกมาดี กำลังอร่อย

ผัดเอ็นหอย+หนอกะลา พริกไทยดำ ทุกอย่างอร่อยครบรส เค็มนำเผ็ดตาม มีหวานติดลิ้นนิดๆ มีเครื่องเทศท่วมจาน จานนี้อร่อยดีคะ แนะนำๆ

วุ้นเส้นผัดชะอมกุ้ง จานนี้อร่อยดีคะ แต่ได้มาพร้อมๆกับผัดพริกไทยดำ... จานนี้เลยด้อยไปหน่อยเลย แต่รสจานนี้ก็เหมือนที่คาดคะ... คนชอบชะอม จะไม่ผิดหวัง เคี้ยวเพลินๆ อร่อยดีคะ ในจานเสริฟมากับกุ้งใหญ่ยักษ์

ฉู่ฉี่ปลาเนื้ออ่อนทอดใบมะดัน เด็ดดวง พิมไปก็อยากกลับไปทานอีก เพราะจำนวนปลามีไม่น้อยแต่ก็ไม่เยอะมาก ... น้ำฉู่ฉี่ที่เข้มข้น คลุกคลิก เข้ากับปลาที่ทอดมากรอบกรุ๊บ โอ๊ยยยยอร่อยคะ... ทานไปแล้วเด็ดใบมะดันมาร่วมแจม มีเปรี้ยวนิดๆ นะคะ รสชาติ เกร๋อย่าบอกใครเชียวอิอิ เมนูนี้แนะนำคะ 

และก็มีแกงส้มปลาซักอย่างทอด... ออกตัวก่อนเลย ว่าเป็นคนไม่ชอบแกงส้ม ที่ไหนว่าอร่อยก็จะไม่ค่อยเออ ออไปกับเขา เพราะไม่รู้ว่าแบบไหนอร่อย(เพราะมันไม่อร่อยไปหมดสำหรับตัวเอง) แต่คนที่ไปด้วยบอกว่าอร่อย เปรี้ยวถึงเครื่องมาก... 

โดยรวมมาเขียนรีวิวรอบสองเพื่อจะบอกว่าของเขาดีจริง อร่อยไปเกือบทุกสิ่งอย่าง...

***มีเมนูผัดยอดมะพร้าวผัดกุ้งที่รสชาติไม่ผ่าน-"- แอบงงเลยว่าหลุดมาได้ไง ... มีจานไม่อร่อยด้วยแง***


อย่าลืมจองโต๊ะก่อนมานะคะ